《题妓王福娘墙（后二首一作题北里妓人壁）》
唐代·孙棨

移壁回窗费几朝，指镮偷解博红椒。

无端斗草输邻女，更被拈将玉步摇。

寒绣衣裳饷阿娇，新团香兽不禁烧。

东邻起样裙腰阔，剩蹙黄金线几条。

试共卿卿语笑初，画堂连遣侍儿呼。

寒肌不耐金如意，白獭为膏郎有无。

作者简介：[唐]（约公元八八九年前后在世）生卒年不详。唐信都武强人，字文威，号无为子。屡试不第。后历官侍御史、翰林学士、中书舍人。棨著有《北里志》一卷，记大中进士游侠平康事。孙光宪以为棨意在讥当时宰相卢携。